Diari Oficial de la Generalitat Valenciana


Sumari del DOGV 7618, del 18-09-2015 (2015/7613)

RESOLUCIÓ de 10 de setembre de 2015, del conseller de Transparència, Responsabilitat Social, Participació i Cooperació, mitjançant la qual es delega l'exercici de determinades competències en òrgans de la conselleria.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7618

Data del DOGV
:   18-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7613


Data del document
:   10-09-2015

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 10 de setembre de 2015, del conseller de Transparència, Responsabilitat Social, Participació i Cooperació, mitjançant la qual es delega l'exercici de determinades competències en òrgans de la conselleria. [2015/7613]  
Per mitjà del Decret 7/2015, de 29 de juny, del president de la Generalitat, es van determinar les conselleries en què s'organitza l'administració de la Generalitat, entre las quals es troba la Conselleria de Transparència, Responsabilitat Social, Participació i Cooperació, a la qual es van assignar les competències en matèria de transparència, responsabilitat social, foment de l'autogovern, participació ciutadana i cooperació al desenvolupament.  
Al seu torn, per Decret 8/2015, de 29 de juny, del president de la Generalitat, es van nomenar la vicepresidenta del Consell, els consellers, i la secretària i portaveu del Consell.  
D'altra banda, el Decret 103/2015, de 7 de juliol, del Consell, estableix l'estructura orgànica bàsica de la Presidència i de les conselleries de la Generalitat; i el Decret 119/2015, de 24 de juliol, aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
El volum i la diversitat d'assumptes que han de ser resolts per la persona titular de la conselleria en les matèries de la seua competència, aconsellen la delegació de l'exercici de part de les seues competències en altres òrgans, a l'efecte d'aconseguir una major agilitat en la gestió dels serveis que té encomanats, d'acord amb el principi d'eficàcia que regeix l'actuació de les administracions públiques, la qual cosa ha de redundar directament en benefici, tant dels ciutadans que s'hi relacionen, com de la mateixa administració, que d'aquesta manera aconsegueix una major operativitat en el seu funcionament.  
L'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, regula el procediment i condicions de la delegació de l'exercici de competències per part dels òrgans de les administracions públiques. Aquesta delegació està igualment recollida en l'article 63 de la Llei 5/1983, de 30 de desembre, del Consell.  
Per tot això, resolc:  
  
Primer. De les delegacions en la Subsecretaria  
Delegar en la persona titular de la Subsecretaria d'aquesta conselleria ?excepte les facultats que per aquesta resolució estiguen delegades en altres òrgans del departament- l'exercici de les atribucions següents:  
  
a) L'exercici de totes les facultats ordinàries en matèria de contractació, excloent l'adjudicació de contractes el valor estimat dels quals siga igual o superior a 18.000 euros, IVA exclòs.  
b) La retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament de tots els capítols i programes de la conselleria.  
c) La subscripció de documents comptables de tots els programes i capítols de la Conselleria.  
d) L'aprovació dels comptes justificatius rendits per les habilitacions.  
e) L'exercici de la potestat disciplinària respecte del personal de la conselleria i de la potestat sancionadora que siga competència del titular de la conselleria.  
f) La resolució dels procediments de revocació i reintegrament de subvencions atorgades per la conselleria, sense perjudici de la seua tramitació per la direcció general corresponent.  
  
Segon. De les delegacions en la Subsecretaria i en les direccions generals  
Delegar en les persones titulars de la Subsecretaria i de les direccions generals d'aquesta conselleria, en l'àmbit de les seues respectives matèries i en els seus corresponents programes pressupostaris, l'exercici de les següents competències:  
a) Les facultats ordinàries en matèria de contractació administrativa respecte als contractes menors, qualificats i regulats com a tals en la normativa de contractació administrativa; així com la retenció del crèdit, l'autorització de la despesa, la disposició de crèdit, el reconeixement de l'obligació i la proposta de pagament.  
b) La tramitació dels procediments, exclosa la seua resolució, per a la concessió de subvencions i transferències corrents i de capital, incloses la retenció de crèdit, l'autorització de la despesa, la disposició de crèdits, el reconeixement d'obligacions i les corresponents propostes de pagament a favor del beneficiari, així com qualsevol incidència derivada de la seua tramitació.  
c) La sol·licitud de designació de representant de la Intervenció Delegada per a assistir als actes de recepció en els contractes d'obres, subministraments o serveis adjudicats per la conselleria, per un import igual o superior a noranta mil euros, de conformitat amb el que preveu l'article 2.1 del Decret 137/2012, de 14 de setembre, del Consell, pel qual es regula la intervenció de la inversió de fons públics.  
  
Tercer. De la constància expressa de la delegació  
Sempre que es faça ús d'esta delegació d'atribucions, haurà de fer-se constar expressament aquesta circumstància en la resolució o acte que s'adopte, el qual es considerarà dictat per l'òrgan delegatori sense que càpia la delegació de competències delegades.  
  
Quart. De l'avocació i de la revocació  
Les delegacions de competències que es disposen en aquesta resolució no serà obstacle perquè l'òrgan delegatori puga avocar el coneixement o resolució dels assumptes que considere oportuns, i podrà, així mateix, revocar-los en qualsevol moment, de conformitat amb el que estableixen l'article 63.5 de la Llei 5/1983, del Consell, i els articles 13 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Cinquè. Entrada en vigor  
Les delegacions previstes en la present resolució tindran eficàcia des del dia de la publicació en el Diari Oficial de la Comunitat Valenciana.  
  
València, 10 de setembre de 2015.- El conseller de Transparència, Responsabilitat Social, Participació i Cooperació: Manuel Alcaraz Ramos.